11.09.2001 - WTC kaksiktornide hukk. Ixionil selle sündmusega vähe seotust. On küll kvadratuur Mustale Kuule. Jupiteril ühendus Varunaga Vähis ja teeb trigooni Pluutole.Ajastu idee kaardis (algas veeb.1993 Uraan-Neptuun ühendusega 19 Kaljukitses) teeb see kraad sündmuse päeva Pandoraga vastasseisu. Sündmuse traagilisust iseloomustab Päikese ühendus Luciferiga Neitsis ja see ühendus trigoonis ajastu idee kaardi Ur.-Nep. ühenduse punktiga. Ajastu  kaardis on muide Luciferi ja Rip (puhka rahus) ühendus Kaljukitses, üsna ajastu peaplaneetide lähedal. Lisaks ajastu idee kaardile tuleks vaadata kõige lähedamale jääva ajastu sündmuse kaardi kraadi. Selleks on Jupiter-Saturn ühendust 22 Sõnnis. Sellele kraadile teeb sündmuse Uraan kvadratuuri.    11.03.2004 - terroriakt Madriidis  Ixionil kvadratuur Jupiteriga, Päikesel kvadratuur Pluutoga. Saturnil oposit. Pandoraga. Marss Jup-Sat. ühenduse kraadi peal.    7.07.2005 - terroriakt  Londonis  Ixionil trigoon Merkuur-Veenus-Musta Kuu ühendusega Lõvis  Päikesel ühendus Varunaga, mis siis sündmuse laias maailmas teatavaks tõi ja palju poleemikat tekitas. Marsil ühendus Põhjasõlme ja Erisega Jääras. Omavahel on koos Merkuur ja Veenus Lõvis ja nad on opositsioonis asteroid Londoniga. London on kvadratuuris Pandoraga ja Pandora ise väga täpses poolsekstiilis Chaosega ja kvadratuuris Musta Kuuga.  Pea alati, kui tegevuses on Must Kuu, Pandora, Chaos või Damocles, siis mingi taoline  terroristlik sündmus on võimalik. Need loetletud ja ka teised taevakehad siis selliselt oma negatiivset mõju väljendavad.    7.10.2006 - atentaat ajakirjanik Anna Politkovskaja vastu  Ixionil kvadratuur Uraaniga  Saturnil ühendus Pandoraga Lõvis. Neptuun on koos Damoclesega Veevalajas. Nemad on seal pikalt ühiselt tegutsemas ja näitavad nähtavasti üldist fooni ja salajõudude tegutsemist pika aja vältel. Samas on Päikesel trigoon Damoclesega, mis nagu ei sobitu asjade käiku. Mustal Kuul  ühendus Rip`ga Neitsis. Luciferil ühendus Veenusega Kaaludes, oht naissoole avalike vaenlaste poolt! Russial täpne kvadratuur Musta Kuuga. See aspekt riigile nüüd head kuulsust juurde ei toonud! Muidugi tuleks vaadata Anna enda kaarti ja päeva teisi seise, siis rohkem näha kogu mustri tõelist värvingut.